|  |  |  |
| --- | --- | --- |
| APSTIPRINU Biedrības “Tūrisma klubs “Sniegpulkstenīte””  valdes priekšsēdētājs O.Frīds | APSTIPRINU Daugavpils valstspilsētas pašvaldības iestādes “Jaunatnes lietu un sporta pārvalde” vadītāja V.Linkeviča | APSTIPRINU Latvijas Riteņbraukšanas federācijas ģenerālsekretārs  T.Markss |

# Daugavpils velokross 2023

# Latvijas kausa MTB XCO krosa 2. posms

Latvijas Riteņbraukšanas federācijas MTB 1. kategorijas sacensības

# Nolikums

Riteņbraukšanas sacensības “Daugavpils velokross 2023” rīko biedrība “Tūrisma klubs “Sniegpulkstenīte”” (reģ.nr. 50008189881) sadarbībā ar Daugavpils valstspilsētas pašvaldības iestādi “Jaunatnes lietu un sporta pārvalde” un Latvijas Riteņbraukšanas federāciju.

## Laiks un norises vieta

Velokrosa sacensības notiks 2023. gada 21. maijā Stropu mežā, Daugavpils pilsētā.

Sacensību centrs: <https://ej.uz/DaugavpilsVelokrossSC2023>

## Sacensību programma

|  |  |
| --- | --- |
| 9:00 – 12:30 | Numuru izņemšana |
| 10:30 | **Starts 1. braucienam**  Sievietes U14, U16, Masters 1+, Open  Vīrieši U14, U16, Masters 5+, Open  Pēc brauciena līdera finiša tiek fiksēts pārējo dalībnieku finišs. |
| 12:00 | **Starts 2. braucienam**  Sievietes U18, Elite / U23 / CFA  Vīrieši U18, Masters 3, 4  Pēc brauciena līdera finiša tiek fiksēts pārējo dalībnieku finišs. |
| 12:15 | Apbalvošana 1. brauciena dalībniekiem |
| 14:00 | **Starts 3. braucienam**  Vīrieši Elite / U23 / CFA, Masters 1,2  Pēc brauciena līdera finiša tiek fiksēts pārējo dalībnieku finišs. |
| ~16:00 | Apbalvošana 2.-3. brauciena dalībniekiem |

\* Sacensību programma var tikt precizēta ne vēlāk kā 2 dienas pirms sacensību sākuma.

## Distances un kategorijas

**Kategorijas un braucieni**

|  |  |  |  |
| --- | --- | --- | --- |
| **Sievietes** | | | |
| **Kategorija** | **Dzimšanas datums** | **Distance (apļi)** | **Brauciens** |
| U14 | 2008. – 2009. | 3 | 1 |
| U16 | 2006. – 2007. | 3 | 1 |
| U18 | 2004. – 2005. | 4 | 2 |
| Elite / U23 / CFA | 2003. – 1988. | 4 | 2 |
| Masters 1+ | 1987. un vecākas | 3 | 1 |
| Open | 2005. un vecākas | 2 | 1 |
| **Vīrieši** | | | |
| **Kategorija** | **Dzimšanas datums** | **Distance (apļi)** | **Brauciens** |
| U14 | 2008. – 2009. | 3 | 1 |
| U16 | 2006. – 2007. | 3 | 1 |
| U18 | 2004. – 2005. | 4 | 2 |
| Elite / U23 / CFA | 2003. – 1988. | 6 | 3 |
| Masters 1 | 1983. – 1987. | 6 | 3 |
| Masters 2 | 1978. – 1983. | 6 | 3 |
| Masters 3 | 1973. – 1977. | 4 | 2 |
| Masters 4 | 1968. – 1972. | 4 | 2 |
| Masters 5+ | 1967. un vecāki | 3 | 1 |
| Open | 2005. un vecāki | 2 | 1 |

Viena apļa garums ir 4.5 km.

**Kopvērtējums**

Velokrosa laikā sievietes, kuras veic 4 apļus un vīrieši, kuri veic 6 apļu distanci savā kategorijā piedalās Daugavpils velokrosa kopvērtējumā, kā arī dalībnieki ar derīgām LRF izdotām licencēm tiek vērtēti LRF nacionālā MTB rangā un Latvijas kausa MTB XCO krosa ieskaitē.

**Open brauciens**

Velokrosa kausa izcīņas laikā notiks arī Open brauciens. Open braucienā var piedalīties jebkurš no 17 gadu vecuma (2005. gadā dzimušie un vecāki dalībnieki). Open braucienā jānobrauc 2 apļi.

## Noteikumi

## Sacensībās var piedalīties jebkurš aktīvas atpūtas cienītājs ar velosipēda vadīšanas iemaņām.

* 1. Sacensībās atļauts piedalīties ar visa veida velosipēdiem (izņemot elektro velosipēdus), ņemot vērā to, ka trase sastāv no ceļiem ar dažādu segumu (meža takas, grants, smiltis). Velosipēdiem jābūt labā tehniskajā stāvoklī.
  2. Visiem dalībniekiem ir obligātas aizsargķiveres. Visa distance ir jāveic ar galvā uzliktu un aizsprādzētu aizsargķiveri. Par tās nelietošanu vai par neaizsprādzētas aizsargķiveres lietošanu dalībnieks tiek diskvalificēts.
  3. Katrs sacensību dalībnieks, piesakoties sacensībām, ar savu parakstu apliecina, ka uzņemas pilnu atbildību par savu vai sevis pārstāvētā nepilngadīgā veselības stāvokļa atbilstību sacensību distances veikšanai, ka ievēros ceļu satiksmes noteikumus un sacensību nolikumu. Šaubu gadījumā iesakām izvēlēties īsāko no distanču variantiem.
  4. Organizatori un visi pārējie, kuri ir iesaistīti sacensību organizēšanā, neatbild par jebkādiem tiešiem, netiešiem, neparedzamiem vai paredzamiem fiziskiem un/vai materiāliem zaudējumiem sacensību dalībniekiem, kas var notikt pirms vai pēc sacensībām, kā arī to laikā. Organizators nav atbildīgs par iespējamām sadursmēm, kritieniem, traumām un citiem nelaimes gadījumiem trasē.
  5. Apstiprinot savu dalību sacensībās ar parakstu pieteikuma anketā, dalībnieki atsakās no jebkādu pretenziju izvirzīšanas pret organizatoriem vai citām pasākuma organizēšanā iesaistītām personām iespējama nelaimes gadījuma vai materiālo zaudējumu rašanās gadījumā, kā arī nemēģina atgūt zaudējumus tiesas vai savādākā ceļā.
  6. Visiem dalībniekiem jāiepazīstas ar sacensību nolikumu. Tā nezināšana neatbrīvo dalībniekus no personīgās atbildības.
  7. Katram dalībniekam, reģistrējoties, tiek piešķirts dalībnieka numurs, kas ir jāpiesprauž pie velosipēda stūres redzamā vietā.
  8. Katram dalībniekiem starta zonā jāieņem sava starta vieta attiecīgajā koridorā, pamatojoties uz veikto apļu skaitu. Ja dalībnieks ierindojās citā starta koridorā un noignorēja sacensību organizatoru aizrādījumu pārvietoties uz savu starta koridoru, tad dalībniekam tiek piešķirtas piecas soda minūtes pie rezultāta vai dalībnieks tiek diskvalificēts.
  9. Pulcēšanās starta koridoros notiek ne ātrāk kā 5 minūtes pirms starta.
  10. Distance stiepjas pa marķētu apli šķēršļotā apvidū. Par maršruta neievērošanu dalībnieks tiek diskvalificēts.
  11. Ja dalībnieks izbrauc ārpus trases, tam jāatgriežas trasē tajā pašā vietā, kur tā tika pamesta.
  12. Gadījumā, ja dalībnieks nevar veikt apli, tad atgriežoties uz starta zonu, par to jāinformē tiesneši un jānodod čips.
  13. Pēc līdera finiša, došanās apļos tiek noslēgta un pārējiem dalībniekiem, šķērsojot finiša līniju, tiek fiksēts finišs.
  14. Laika ņemšanas čips pēc distances veikšanas jānodod reģistratūrā. Čipa nozaudēšanas gadījumā sods – 30 eiro.
  15. Sacensību organizatoriem, dalībniekiem, treneriem un citām personām, kas atrodas sacensību norises vietā, ir jāievēro valstī spēkā esošie Ministru kabineta noteikumi "Epidemioloģiskās drošības pasākumi Covid-19 infekcijas izplatības ierobežošanai".

## Dalībnieku reģistrācija

Piesakoties sacensībām, dalībnieks skaidri un noteikti piekrīt savu personas datu apstrādei. Dalībnieks apzinās, ka dati tiks paturēti tik ilgi, cik tas ir nepieciešams dalībnieku uzskaites nolūkiem.

**Pieteikšanās:**

1. Iepriekšējā pieteikšanās sacensībām notiek **līdz 2023. gada 19. maija plkst. 23:59**, reģistrējoties sacensību mājaslapā [velokross.sniegpulkstenite.lv](http://velokross.sniegpulkstenite.lv).
2. Sacensību dienā dalībnieku numuru izsniegšana no plkst. 9:00 līdz 12:30. Dalībnieku reģistrācijai uz vietas būs pieejami tikai 30 starta numuri un dalības maksa visām vecuma grupām un distancēm 30 Eur.
3. Nepilngadīgie sacensību dalībnieki sacensībās piedalās ar vecāku atļauju.

## Dalības maksa

Dalības maksu maksā 2006. gadā dzimušie un vecāki dalībnieki: ar LRF licencēm, Open grupai – **12 Eur**, bez licencēm **15 Eur**.

Dalības maksu jāveic **ar pārskaitījumu** uz biedrības kontu ar norādi **DALĪBA VELOKROSĀ** ne vēlāk kā līdz pieteikšanās beigām. Ja dalības maksa noteiktajā termiņā netiek nomaksāta vai dalībnieks nevar uzrādīt apmaksu apliecinošu dokumentu, reģistrācija tiek anulēta un dalībnieks netiek pielaists sacensību startam.

2007. gadā dzimušajiem un jaunākiem dalībniekiem dalība sacensībās ir bez maksas.

Dalībniekiem, kuri uz sacensībām neierodas, iemaksātā dalības maksa netiek atgriezta.

Sacensību organizators par katru unikālo dalībnieku, kas ir veicis dalības maksas iemaksu, pārskaita 1 EUR uz Latvijas Riteņbraukšanas federācijas koordinēto Latvijas jaunatnes riteņbraukšanas fondu jauno un talantīgo sportistu dalībai starptautiskajās sacensībās un treniņnometnēs.

## Vērtējums

Tiks apbalvoti pirmo trīs vietu ieguvēji katrā kategorijā. Kopvērtējuma pirmo trīs vietu ieguvēji atsevišķi sieviešu un vīriešu kategorijā tiks apbalvoti ar naudas balvām.

Strīdu gadījumā dalībniekam var tikt lūgts uzrādīt personu apliecinošu dokumentu, kur ir norādīti dzimšanas dati.

## Informācija

Saskaņā ar fizisku personu aizsardzību attiecībā uz personas datu apstrādi un šādu datu brīvu apriti organizatori informē, ka pasākums tiks fotografēts un filmēts, personas dati, kas iesniegti reģistrācijā tiks izmantoti rezultātu noteikšanai un apbalvošanai.

Atbildīgā persona:

Oļegs Frīds, tālr. +371 29926531

E-pasts: [daugavpils@mtb.lv](mailto:daugavpils@mtb.lv)

Sacensību mājas lapa: <http://velokross.sniegpulkstenite.lv>

FB: <https://www.facebook.com/DaugavpilsVelokross/>

|  |  |
| --- | --- |
| **Rekvizīti:** | Biedrība “Tūrisma klubs “Sniegpulkstenīte””  Reģ. Nr. 50008189881  Bankas konts: LV60HABA0551036560759, "SWEDBANK" AS |